**Hjúkrunarsögur**

**Verkefnið felst í því að greina vísbendingar um heilsufarsbreytingar hjá annars vegar Gísla og hins vegar Þorgerði, skrifa niður þær athuganir og spurningar sem þyrfti að spyrja til að greina hjúkrunarþarfir þeirra. Áætla svo þá hjúkrun sem þau þurfa.**

Gísli er 77 ára ekkill síðan fyrir ári síðan. Eftir að konan hans dó þá hefur hann fengið heimilishjálp þar sem farið er í búð einu sinni í viku og þrifið aðra hvora viku hjá honum. Konan hans sá alltaf um að skammta fyrir hann lyfin og þjónustaði hann vel. Hann fékk áður matinn tilbúinn á diskinn hvort heldur sem það var morgunmatur, hádegismatur eða á öðrum tímum. Hún sá til þess að hann myndi ekki borða það sem hann ætti ekki að borða en hann er með sykursýki og háan blóðþrýsting.

Önnur dóttir hans hefur áhyggjur af honum þar sem hann er hættur að fara út að ganga eins og hann gerði og situr mest og horfir á sjónvarpið. Auk þess finnst henni vond lykt bæði inni hjá honum og af honum því henni finnst hann ekkert hugsa um sig. Hún segist líka finna þvaglykt af honum. Hún segir hann einnig fámálli og áhugalausari um börn og barnabörn miðað við það sem var. Hún tók eftir því að hann hefur ekki borðað það sem hún kom með til hans síðast þegar að hún kom til hans fyrir nokkrum dögum síðan. Svo finnst honum hann vera eitthvað ruglaðri þegar að hún talar við hann.

Hann segist sjálfur kjósa það frekar að horfa á sjónvarpið en að ganga því það hafi ekki tilgang lengur því áður gerði hann það fyrir konuna sína.

Börnin hans 3 hafa núna haft samband við heimahjúkrun og óskað eftir því að hann fái heimahjúkrun a.m.k. einu sinni í viku og meira ef þarf.

1. **Greindu atriði sem geta flokkast annars vegar sem hversdagsvísbendingar og hins vegar sem klínískar vísbendingar.**
2. **Skrifaðu niður þær athuganir, spurningar sem þyrfti að spyrja, úrlausnir og hjúkrun sem hann þarf.**

Þorgerður er 78 ára og býr ein. Hún fær heimahjúkrun þar sem hún hafði mjaðmabrotnað (fór í aðgerð- var negld) fyrir nokkru og þarf því aðstoð m.a. við daglegt hreinlæti, inntöku lyfja og hreyfingu. Hún er með litla göngugrind og hækjur heima hjá sér. Hún finnur fyrir svima þegar að hún stendur á fætur, hún fær einnig ógleði þegar að langt er liðið frá því að hún fékk verkjalyf. Hún er búin að vera eitthvað lystarlaus og með hroll inn á milli þegar að þú kemur til hennar. Hún sagðist einnig eitthvað þreytt, með kviðverki en hún hafði ekki haft hægðir í einhverja daga. Þú sérð þegar að þú kemur inn í eldhús að það er stóll fyrir framan efri eldhússkáp sem er opinn og á bekknum fyrir neðan er karfa með lyfjum sem eru ýmist á bekknum eða gólfinu.

1. **Greindu atriði sem geta flokkast annars vegar sem hversdagsvísbendingar og hins vegar sem klínískar vísbendingar.**
2. **Skrifaðu niður þær athuganir, spurningar sem þyrfti að spyrja, úrlausnir og hjúkrun sem hann þarf.**